Diari Oficial de la Generalitat Valenciana


Sumari del DOGV 7121, del 30-09-2013 (2013/9285)

RESOLUCIÓ de 19 de setembre de 2013, de la Direcció General d'Innovació, Ordenació i Política Lingüística, per la qual es resol l'assignació de recursos econòmics als centres de titularitat pública i la concessió d'ajudes econòmiques destinades als centres privats concertats autoritzats per a desenrotllar el projecte experimental de contracte programa subscrit entre els centres sostinguts amb fons públics i l'Administració educativa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7121

Data del DOGV
:   30-09-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/9285


Data del document
:   19-09-2013

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 19 de setembre de 2013, de la Direcció General d'Innovació, Ordenació i Política Lingüística, per la qual es resol l'assignació de recursos econòmics als centres de titularitat pública i la concessió d'ajudes econòmiques destinades als centres privats concertats autoritzats per a desenrotllar el projecte experimental de contracte programa subscrit entre els centres sostinguts amb fons públics i l'Administració educativa. [2013/9285]  
Per l'Orde 42/2013, de 17 de maig de 2013, de la Conselleria d'Educació, Cultura i Esport (DOCV 7029, 22.05.2013) es van establir els procediments per a l'autorització als centres sostinguts amb fons públics del projecte experimental de contracte programa subscrit entre estos centres i l'Administració educativa en què s'inclou el desenrotllament de programes de compensació educativa, així com per a l'assignació de recursos als centres de titularitat pública, i es van convocar les ajudes econòmiques destinades als centres privats concertats.   
  
En l'apartat 10 de l'esmentada Orde 42/2013 s'establix, en el punt 1, que la comissió elaborarà la proposta d'assignació de recursos humans i/o econòmics als centres el contracte programa dels quals haja sigut seleccionat. I en el punt 3 d'este mateix apartat s'indica que els recursos econòmics per als centres públics, així com les ajudes econòmiques a centres privats concertats, s'adjudicaran proporcionalment a la puntuació obtinguda, segons el que disposa el punt 2 de l'apartat 9, tenint en compte la disponibilitat pressupostària establida en l'orde, i que no podran superar la quantitat sol·licitada pel centre.  
  
A més, en l'apartat 11 d'esta mateixa orde s'indica que la Direcció General d'Innovació, Ordenació i Política Lingüística resoldrà la convocatòria i publicarà en el Diari Oficial de la Comunitat Valenciana la resolució en què constaran els centres autoritzats per a l'aplicació del projecte experimental de contracte programa, amb l'assignació de recursos econòmics als centres de titularitat pública i la concessió de les ajudes econòmiques destinades als centres de titularitat privada concertats.   
  
Tenint en compte que, per Resolució de 23 de juliol de 2013 d'esta direcció general, s'ha resolt la convocatòria per a autoritzar el projecte experimental de contracte programa subscrit entre els centres sostinguts amb fons públics i l'Administració educativa en què s'inclou el desenrotllament de programes de compensació educativa (DOCV 7082, 05.08.2013), és necessària la publicació de l'assignació de recursos econòmics als centres de titularitat pública i la concessió de les ajudes econòmiques destinades als centres de titularitat privada concertats.  
  
Així mateix, s'ha incrementat el crèdit que ha de finançar l'assignació econòmica per als centres de titularitat de la Generalitat segons s'establia en l'Orde 42/2013 de 17 maig de 2013, de la Conselleria d'Educació, Cultura i Esport anteriorment citada, per mitjà de la Resolució de 31 de juliol de 2013, de la directora general d'Innovació, Ordenació i Política Lingüística (DOCV 7107, 10.09.2013).  
En l'exercici de les facultats delegades per la consellera d'Educació, Cultura i Esport en la disposició final primera de l'Orde 42/2013 i en virtut de les competències que li atribuïx el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, vista la proposta del Servici d'Avaluació i Estudis, esta Direcció General d'Innovació, Ordenació i Política Lingüística resol:  
  
  
Primer. Assignació de recursos econòmics i concessió de les subven­cions  
1. Assignar els recursos econòmics, indicats en l'annex I, als centres públics autoritzats per a la posada en marxa del projecte experimental de contracte programa.  
2. Concedir les ajudes econòmiques, segons es detallen en l'annex II, als centres de titularitat privada concertats que han sigut autoritzats per a la posada en marxa del projecte experimental de contracte programa.  
  
Segon. Finançament  
1. Per als centres públics se sufragaran les quantitats concedides, fins a un màxim de 4.000.000 euros, amb càrrec al capítol II, aplicació pressupostària 04.26.92.948.14.5, de l'exercici pressupostari per a 2013.  
  
2. Per a els centres privats concertats, les quantitats concedides en concepte de subvenció se sufragaran amb càrrec al capítol IV, de la secció, servici i programa 55.27.12.707.81, del Pressupost de la Generalitat per al 2013, línia de subvenció T0072000 per un import màxim de 107.016 euros, per a aquelles actuacions corresponents a programes de compensació educativa; i línia de subvenció T7857, per un import màxim de 474.617 euros, per a ajudes per al finançament als centres que desenrotllen programes per a la reducció de l'abandament escolar i increment de l'èxit incorporats al seu contracte programa.   
  
  
Tercer. Pagament de les ajudes i justificació de gastos  
1. Els centres privats concertats rebran directament les corresponents ajudes a l'alumnat beneficiari dels programes de compensació educativa de la línia T0072000 a fi de finançar els gastos de funcionament necessaris per a dur a terme les actuacions de compensació educativa que s'impartix a este alumnat.  
2. El pagament de les ajudes a centres privats concertats quedarà condicionat al compliment de les obligacions i a la justificació, per part dels beneficiaris, segons el que s'indica en els apartats 17 i 18 de l'Orde 42/2013, de 17 de maig de 2013, esmentada anteriorment.  
3. La justificació d'estes ajudes en la Direcció General d'Innovació, Ordenació i Política Lingüística haurà de presentar-se amb la documentació original o fotocòpia compulsada junt amb els annexos III, IV i V convenientment omplits, del 4 al 15 de novembre de 2013 i, en tot cas, amb anterioritat a la data de tancament que determine la Conselleria d'Hisenda i Administració Pública. Les compulses de les fotocòpies seran efectuades pels registres que hagen de remetre la documentació, sempre que este registre pertanga a l'Administració General de l'Estat o a qualsevol administració de les comunitats autònomes, o a alguna de les entitats que integren l'Administració local, si en este últim cas haguera subscrit el corresponent conveni, d'acord amb els articles 38.4 apartats a i b i 38.5 de la Llei 30/1992, de Règim Jurídic de les Administracions Públiques i del Procediment Administratiu Comú, i amb l'article 6.3 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'Administració de la Generalitat Valenciana.  
  
4. Segons l'apartat 20, punt 1, de l'Orde 42/2013, de 17 de maig de 2013, els centres de règim públic no necessitaran aportar justificació addicional de gastos per al pagament del total de la dotació econòmica que es concedix en l'annex I de la present resolució. Esta justificació es realitzarà pel procediment ordinari de justificació anual de gastos.  
  
  
Quart. Producció d'efectes  
La present resolució produirà efectes l'endemà de ser publicada en el Diari Oficial de la Comunitat Valenciana.  
Contra la present resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació en el termini d'un mes a comptar de l'endemà de ser firmada. Tot això, de conformitat amb el que disposen els articles 107, 114 i 115 de la Llei 30/1992, del Règim Jurídic de les Administracions Públiques i del Procediment Administratiu Comú.  
  
València, 19 de setembre de 2013.- La directora general d'Innovació, Ordenació i Política Lingüística: Beatriz Gascó Enríquez.